ТЕМА № 11

ДАТИ И СЪБИТИЯ ПО ПЪТЯ НА БЪЛГАРИЯ КЪМ ЧЛЕНСТВОТО В НАТО (1990-2004)

 13 юли 1990 г. Декларация на Министерството на външните работи на Република България, с която се приема отправената покана за установяване на редовни дипломатически връзки с НАТО.

15 ноември 1991 г. Първо посещение на български външен министър (г-н Любен Гоцев) в Главната квартира на НАТО. Среща с генералния секретар на НАТО Манфред Вьорнер и постоянните представители на страните-членки.

4 април 1991 г. Основан е Атлантическият клуб в България, първата неправителствена атлантическа организация в страната, която от октомври 1992 г. е асоциирана с Асоциацията на Атлантическия договор /АТА/.

12-14 юни 1991 г. Първо официално посещение на генералния секретар на НАТО Манфред Вьорнер в България.

29-31 юли 1991 г. Посещение на постоянния представител на САЩ към НАТО посланик Уилям Тафт ІV в България.

14 ноември 1991 г. По покана на Северноатлантическия съвет президентът Желю Желев посещава НАТО за среща с генералния секретар Манфред Вьорнер.

20 декември 1991 г. - България участва като страна - съучредител на Северноатлантическия съвет за сътрудничество (САСС). На заседанието на равнище външни министри е приета "Декларация за диалог, партньорство и сътрудничество”.

20-22 февруари 1992 г. Първо посещение в България на командващия Южното командване на НАТО в Европа адмирал Майк Буда.

1 април 1992 г. Министърът на отбраната Димитър Луджев участва в първата среща на министрите на отбраната на НАТО и САСС за определяне на областите за по-нататъшно сътрудничество в областта на отбраната.

10 април 1992 г. Първо заседание на Военния комитет на НАТО с партньорите от САСС, на което присъстват министрите на отбраната и началниците на генералните щабове на армиите на страните от Централна и Източна Европа.

28 април 1992 г. Първо посещение в България на председателя на Военния комитет на НАТО генерал Виглейк Ейде.

9 март 1993 г. Посещение в НАТО на министър-председателя Любен Беров за среща с генералния секретар Манфред Вьорнер

14-15 април 1993 г. Първо посещение в България на върховния командващ Обединените въоръжени сили на НАТО в Европа генерал Джон Шаликашвили.